**SPREMEMBA ULIČNEGA SISTEMA**

Predlagatelj na Geodetski upravi RS vloži:

* zahtevo za izdajo mnenja o skladnosti predlagane spremembe uličnega sistema v naselju s predpisi, ki urejajo ulični sistem in imenovanje ulic (peti odstavek 21. člena ZDOIONUS v zvezi s prvim odstavkom 14. člena ZDOIONUS),
* zahtevo za izdajo potrdila, da v naselju, kjer se predlaga sprememba uličnega sistema, ni ulice z istim imenom oziroma ni istih uradnih kratkih imen ulic, kot se predlaga (peti odstavek 21. člena ZDOIONUS v zvezi z drugim odstavkom 14. člena ZDOIONUS),
* zahtevo za izdajo mnenja KSZI VRS o ustreznosti predlaganih imen ulic v naselju in o ustreznosti predlaganih uradnih kratkih imena ulic v naselju (peti odstavek 21. člena ZDOIONUS v zvezi z drugim odstavkom 14. člena ZDOIONUS),
* elaborat za spremembo uličnega sistema,
* predlog imen ulic v naselju z obstoječim uličnim sistemom z obrazložitvijo predlaganih imen ulic v tem naselju,
* predlog uradnih kratkih imen ulic v naselju, če predlagano ime ulice presega predpisano število znakov,
* predlog imen ulic v naselju v italijanskem oziroma madžarskem jeziku na območjih občin, kjer sta poleg slovenskega jezika uradna tudi italijanski oziroma madžarski jezik,
* predlog uradnega kratkega imena ulice v naselju, če predlagano ime ulice v italijanskem ozirom madžarskem jeziku presega predpisano število znakov,
* ime in priimek, elektronski naslov in telefonsko številko kontaktne osebe predlagatelja.

Ko sprememba uličnega sistema vključuje preimenovanja ulic, mora predlagatelj v zahtevi navesti stara imena ulic in predloge novih imen ulic.

Če je elaborat za spremembo uličnega sistema ustrezen in če v naselju, v katerem se predlaga sprememba uličnega sistema, ni dveh ulic z istim imenom oziroma istih uradnih kratkih imen ulic, Geodetska uprava RS izda:

1. mnenje o skladnosti predlagane spremembe uličnega sistema v naselju s predpisi, ki urejajo ulični sistem in imenovanje ulic (peti odstavek 21. člena ZDOIONUS v zvezi s prvim odstavkom 14. člena ZDOIONUS),
2. potrdilo, da v naselju, kjer se predlaga sprememba uličnega sistema, ni ulice z istim imenom oziroma istih uradnih kratkih imen ulic (peti odstavek 21. člena ZDOIONUS v zvezi z drugim odstavkom 14. člena ZDOIONUS) ter mnenje in potrdilo pošlje predlagatelju.

En izvod potrdila iz drugega odstavka 14. člena ZDOIONUS pošlje Geodetska uprava RS skupaj s predlogom imen ulic v naselju in obrazložitvijo predlagatelja KSZI VRS, da le-ta izda mnenje o ustreznosti predloga imen ulic v naselju in o ustreznosti predloga uradnih kratkih imen ulic v naselju.

Mnenje o ustreznosti predloga imen ulic v naselju oziroma o ustreznosti predloga uradnih kratkih imen ulic v naselju pošlje KSZI VRS predlagatelju na njegov naslov.

Če se je KSZI VRS s predlagateljem sporazumela za drugačna imena ulic v naselju, kot je bilo predlagano, mora o tem obvestiti Geodetsko upravo RS, da izda novo potrdilo iz drugega odstavka 14. člena ZDOIONUS.